Iron Dome varnarbúnaður til varnar árásarflögum m.a. frá Gaza . . Mynd : EPA-EFE - EPA Á einungis tíu árum hefur meðlimum MIFF samtakanna í Noregi fjölgað úr 2.000 í um 11.000 félaga . Ef íslenskir vinir Ísraels þétta raðir sínar á sama hátt getum við byggt upp hreyfingu sem afhjúpar falsfréttir , flutt nýjustu fréttir um Ísrael og verið farvegur þeirra sjónarmiða . Þetta gerum við m.a með því að byggja upp góðan upplýsingagrunn með faglegri heimasíðu og nýta mátt samfélagsmiðla til að koma upplýsingum áleiðis . Vertu með í MIFF á Íslandi Hér í MIFF leggjum við okkur fram um að hafa áhrif á umræðuna um Ísrael , sem hefur verið full af rangfærslum , fölskum yfirlýsingum og andúð á Gyðingum . Í gær birtist frétt á RÚV sem er mjög afvegaleiðandi og villandi . Það hallar á Ísrael á meðan hryðjuverkahópar fá í raun hálfgerða meðaumkun – skuldinni er skellt á Ísrael og hryðjuverkamenn sleppa enn einu sinni með skrekkinn . Hér að neðan er bréf sem sent var af hálfu MIFF til fréttamannsins sem fréttina skrifaði . Hjálpaðu okkur að berjast gegn kynþáttafordómum og hatri . Stattu með okkur með því að gerast meðlimur MIFF á Íslandi . Sama getum við fært frið inn í umræðuna . Skráðu þig núna Á vef RÚV erum við sem sendum athugasemdir við fréttagreinar fullvissuð um að okkur verði svarað um hæl með tölvupósti . Þið ( RÚV ) hafið ekki staðið við þetta undanfarið . Þögnin gefur til kynna að þið vitið upp á ykkur sök og forðist að horfast í augu við það . En þögnin þaggar ekki niður í okkur sem þurfum endalaust að þola slíkar rangfærslur . Ég treysti því að fagmaður , sem þú vonandi ert undir yfirborðinu , geti tekið gagnrýni frá lesendum sÍnum . Það er ljóst við lestur þessarar fréttar að ekki er lagður mikill mikinn metnaður í að segja rétt frá , og í að vera fagmannlegur í starfi , þrátt fyrir fjölmargar ábendingar frá mér og öðrum lesendum . Ef þú gerir þér sjálfur ekki grein fyrir því hvað er í gangi á umræddu svæði ættir þú með réttu ekki að skrifa fréttapistla um efnið . Einhver annar upplýstari ætti að annast það verkefni . Til að mynda , ef þú veist ekki hver hefur skothríð , hvert raunverulega skotmarkið er og af hverju varnarlið ver borgara sína … . . þá ert þú á hálum ís sem fréttamaður . Sömuleiðis ef þú ert ( sem ég vona ekki ) stuðningsmaður hryðjuverkasamtaka / - manna sem láta eldflaugum miskunnarlaust rigna yfir íbúabyggðir í Ísrael , ættir þú ekki að láta slíka öfga leka inn í fyrirsagnir þínar . Frásagnir hjá fagmiðli eiga að vera hlutlaus umfjöllun með tilvitnanir í traustar heimildir og fordómalaus lýsing á óvéfengjanlegum staðreyndum . Persónulegar síður á samskiptamiðlum getur þú notað fyrir þínar eigin skoðanir . Með villandi og afbakaðri umfjöllun þinni elur þú á hatri og fordómum í garð Gyðinga – bæði þeim sem búa hérlendis sem og auðvitað öllum þeim saklausu ísraelsku fjölskyldum sem eru nú skotmark öfgamanna . Ætlar þú að þrjóskast við og halda uppteknum hætti til að “ halda andliti ” á kostnað saklausra fórnarlamba hryðjuverka ?… . sem er alls ekki töff … . . Eða ætlarðu að gera það heiðarlega í stöðunni : Sem fulltrúi okkar sem greiðum þér laun með skattpeningi okkar ; ætlar þú að leiðrétta villur , gefa okkur Íslendingum rétta og sanna mynd af ástandinu og standa um leið fyrir friði og gegn hryðjuverkum ? Nú er komið nóg af svona fréttaleysu og ekki lengur hægt að una við þessi opinberu axarsköft . Sem fulltrúi fjölmargra óánægðra lesanda ítreka ég því ríka óánægju og vonbrigði með skrif þín . Þú ert áreiðanlega betri fréttamaður en þetta og meira í þig spunnið en þú lætur í veðri vaka . Lesendum er velkomið að skrifa athugasemdir við fréttina ! MIFF samtökin hafa allt frá árinu 2001 veitt meðlimum þess og andstæðingum fullt málfrelsi á fréttasíðunni að eftirfarandi skilyrðum uppfylltum . Að skrifað sé undir réttu nafni . Að færslan sé málefnaleg . Að færslan sé laus vð áreitni og / eða einelti . Við brot á þessum reglum verður lokað á viðkomandi .